Landsholdsspilleren Kasper Kusk er detaljer fra en kontrakt med hollandske Twente. Han træner ikke længere med i AaB, fordi klubben ikke forventer, at han er med til sæsonpremieren i Haderslev på lørdag. - Handlen er ikke på plads endnu. Men forhåbentlig er der ikke tale om dage, siger Allan Gaarde, sportschef i AaB. Det er detaljerne i handelen, der er skyld i, at salget trækker ud. - Vi er ikke enige, men der er mange andre ting, man kan være uenige om end prisen, siger Allan Gaarde, som ikke har været tilfreds med Twentes ageren i forhandlingerne. - Jeg synes, de har trukket det for langt ud, siger han. Resten af AaB truppen er klar til sæsonpremieren, og sportschefen forventer ikke, at der kommer flere spillere til, eller at flere forlader truppen før sæsonstarten. - Det forventer jeg ikke. Men Rasmus Jönsson er ikke afskrevet endnu, siger Allan Gaarde. Rasmus Jönsson var på en lejekontrakt i AaB, da han var med til at vinde the double. Lige nu er han dog skadet, så sportschefen har ikke travlt med at få en aftale på plads med offensivspilleren inden superligasæsonen går i gang.

Opsummering:
Kasper Kusk har de seneste to dage ikke trænet med i AaB. Detaljer mangler stadig i Twente-handel.